text: আমিন জুয়েলার্সকে ৫০ হাজার টাকা জরিমানাPrimenewsbd
  ঢাকা : ফুটপাতে জেনারেটর এবং অন্যান্য সামগ্রী রাখায় 'আমিন জুয়েলার্স'কে ৫০ হাজার টাকা ও 'হিলটন'কে ১ লাখ টাকা জরিমানা করেছে ঢাকা উত্তর সিটি কর্পোরেশন (ডিএনসিসি)। উচ্ছেদ অভিযানকালে রাস্তা ও ফুটপাত থেকে ২০০টির অধিক অবৈধ স্থাপনা অপসারণ করে জনগণের চলাচলের জন্য উন্মুক্ত করে দেয়া হয়।
  অবৈধ স্থাপনা উচ্ছেদে রাজধানীর গুলশান এলাকায় অভিযান পরিচালনা করেছে ঢাকা উত্তর সিটি কর্পোরেশন (ডিএনসিসি)। রোববার ঢাকা উত্তর সিটি কর্পোরেশনের (ডিএনসিসি) প্রধান রাজস্ব কর্মকর্তা ও নির্বাহী ম্যাজিস্ট্রেট আব্দুল হামিদ মিয়ার নেতৃত্বে গুলশান এলাকায় উচ্ছেদ অভিযান পরিচালনা করা হয়।
  ডিএনসিসির অবৈধ স্থাপনা উচ্ছেদ অভিযান ও ভ্রাম্যমাণ আদালত অব্যাহত থাকবে বলে জানিয়েছেন সংশ্লিষ্টরা। অবৈধ স্থাপনা উচ্ছেদ অভিযানকালে অন্যান্যের মধ্যে স্থানীয় ওয়ার্ড কাউন্সিলর মফিজুর রহমান উপস্থিত ছিলেন।